ป้อม ปัดเลื่อนเลือกตั้ง วิษณุ ยํ้า 24 ก.พ. 
อุตตม นำขบวนสมัครเข้า พปชร. รวม ผอ.นิด้าโพล,บิ๊กป้อม-วิษณุ ประสานเสียง ย้ำหัวตะปูเลือกตั้งยังเป็น 24 ก.พ.62 โบ้ยสื่อพูดเองเออเอง อ้างเป็นเรื่อง กกต. คสช.ไม่เกี่ยว อุตตม นำทีม พปชร.เปิดรับสมาชิกวันแรกคึกคัก อดีต รมต.-ส.ส.-ดาราตบเท้าเข้าร่วม เมินโพล ทักษิณ กวาด ส.ส.แลนด์สไลด์ สนธิรัตน์ ให้อดใจรอ 18 พ.ย. ชุดใหญ่มาตามนัด ปชป.เปิดตัวรุ่นใหม่ ไอติม-ปลื้ม นำทีม New Dem ก้าวนอกกรอบ สั่งอดีต ส.ส.ประกบคู่สอนงาน ติงถ้าเลื่อนเลือกตั้ง กกต.-คสช.ต้องรับผิดชอบ วรชัย แนะ กกต.กล้ายืนหยัด พท.จี้ บิ๊กตู่ รักษาสัจจะอย่าบิดพลิ้ว ทักษิณ-ปู บินโฉบสิงคโปร์เคลียร์ทัพ เสริมศักดิ์-พิชัย โผซบ ทษช. นปช.เคว้งดิ้นหาทางเป็น ส.ส. ธนาธร นำอนาคตใหม่บุกสีลมตอบรับคึกคัก ศรีสุวรรณ ขวางขยายเวลายื่นบัญชีทรัพย์สิน ป.ป.ช.ทุบโต๊ะยืดไปอีก 2 เดือน ศธ.วอน กก. มหาลัยอย่าเพิ่งลาออก มมร.ลุ้นผลถก วิษณุ-ปปง.,ประเด็นความไม่มั่นใจว่าการเลือกตั้งจะเกิดขึ้นวันที่ 24 ก.พ.2562 จริงหรือไม่ ยังคงเป็นความหวาดระแวงของฝ่ายการเมือง ล่าสุดนายอุตตม สาวนายน รมว.อุตสาหกรรม และหัวหน้าพรรคพลังประชารัฐ (พปชร.) พร้อมแกนนำพรรค ร่วมคิกออฟสมัครเข้าเป็นสมาชิกพรรคในวันแรกด้วยความคึกคัก,บิ๊กป้อม นั่งหัวโต๊ะ คสช.–ครม.,เมื่อเวลา 08.30 น. วันที่ 13 พ.ย. ที่ตึกบัญชาการ ทำเนียบรัฐบาล พล.อ.ประวิตร วงษ์สุวรรณ รองนายกรัฐมนตรีและ รมว.กลาโหม เป็นประธานการประชุมคณะรักษาความสงบแห่งชาติ (คสช.) และคณะรัฐมนตรี (ครม.) ก่อนการประชุมนายสุรวัฒน์ ชมภูพงษ์ รองเลขาธิการสภาสังคมสงเคราะห์แห่งประเทศไทยในพระบรมราชูปถัมภ์ นำคณะเข้าพบเพื่อประชาสัมพันธ์จำหน่าย ดอกแก้วกัลยา รายได้ช่วยเหลือคนพิการและครอบครัว จากนั้น นพ.ปิยะสกล สกลสัตยาทร รมว.สาธารณสุข นำคณะเข้าพบเพื่อรณรงค์โภชนาการทางเลือกสุขภาพ Healthier Choice และนายวีระ โรจน์พจรัตน์ รมว.วัฒนธรรม นำคณะเข้าพบรณรงค์ประเพณีลอยกระทง ลอยกระทงปลอดภัย สืบสานวัฒนธรรมไทย ใส่ใจสายน้ำและสิ่งแวดล้อม,โบ้ยสื่อพูดเองเลื่อนเลือกตั้ง,ต่อมาเวลา 13.10 น. พล.อ.ประวิตรให้สัมภาษณ์ถึงความชัดเจนการจัดการเลือกตั้งวันที่ 24 ก.พ.2562 ที่อาจมีปัจจัยทำให้การเลือกตั้งต้องเลื่อนว่า เรื่องความมั่นคงไม่มีผลต่อการเลื่อนเลือกตั้งแล้ว แต่ถ้ามีอะไรเกิดขึ้นปัจจุบันทันด่วนที่ไม่รู้ ก็ถือว่าไม่รู้ เพราะเป็นสถานการณ์ข้างหน้า แต่ปัจจุบันยังเรียบร้อยดี เมื่อถามว่าถ้า กกต.ไม่พร้อมจัดการเลือกตั้งวันที่ 24 ก.พ.จะทำอย่างไร พล.อ.ประวิตรตอบว่า กกต.บอกว่าพร้อมจัดเลือกตั้งตั้งแต่วันที่ 24 ก.พ.เป็นต้นไป ยืนยันว่ายังไม่มีปัจจัยอะไรทำให้การเลือกตั้งต้องเลื่อนออกไป เมื่อถามว่าแต่สัปดาห์ก่อนที่ระบุไว้ถ้ามีเหตุการณ์นอกเหนือการควบคุมอาจเลื่อนการเลือกตั้ง พล.อ.ประวิตรตอบว่า ไม่ได้พูดอย่างนั้น สื่อไปพูดเอง,เป็นเรื่องของ กกต.คสช.ไม่เกี่ยว,เมื่อถามถึงผลโพลของพรรคเพื่อไทย ที่ระบุว่าพรรคเพื่อไทยและพรรคเครือข่าย จะได้ ส.ส.จำนวน 290 ที่นั่ง พล.อ.ประวิตรกล่าวย้อนว่า ก็เชื่อไปสิ รัฐบาลไม่ต้องเตรียมพร้อมอะไร เรื่องการกำหนดวันเลือกตั้งเป็นสิทธิ์ขาดของ กกต. ไม่เกี่ยวกับ คสช. คสช.ไม่ได้เลื่อน เมื่อถามถึงกระแสข่าว ร.ต.อ.สงกรานต์ เตชะณรงค์ ซึ่งรับราชการตำรวจ เตรียมสมัครเข้าพรรคไทยรักษาชาติ (ทษช.) พล.อ.ประวิตรตอบว่า ไม่รู้จัก ร.ต.อ.สงกรานต์เป็นการส่วนตัว แต่ข้าราชการตำรวจที่จะมาเล่นการเมืองต้องลาออก หากอนาคตสอบตกไม่ได้เป็น ส.ส. สามารถกลับมารับราชการตำรวจได้ ถ้าทำใบลาออกแล้วมาลงเล่นการเมือง เพราะกฎหมายอนุญาตไว้,วิษณุ ย้ำหัวตะปูเลือกตั้ง 24 ก.พ.,นายวิษณุ เครืองาม รองนายกรัฐมนตรี กล่าวว่า เรื่องวันเลือกตั้งรัฐบาลไม่เคยพูดเป็นอย่างอื่น นอกจากวันที่ 24 ก.พ.2562 มีแต่ฝ่ายอื่นที่พูด ส่วนการแบ่งเขตเลือกตั้งของ กกต. ไม่มีผลกระทบกับการเลือกตั้ง สามารถแบ่งได้เรื่อยๆจนกว่าจะถึงวันที่ 11 ธ.ค. ซึ่งทันแน่ ขณะนี้ไม่มีเหตุอะไรต้องเลื่อนออกไป แต่เหตุมันมาจากหลายฝ่ายแต่ซีกรัฐบาลยังไม่เคยพูด ยืนยันว่า กกต.เป็นผู้กำหนดวันเลือกตั้ง จากการหารือจนถึงวันนี้ยังไม่มีเหตุเป็นอย่างอื่น และ กกต.ไม่มีโอกาสที่จะไม่พร้อม หากจะมีก็เป็นฝ่ายอื่น,พปชร.คึกคักรับสมาชิกวันแรก,ช่วงเช้าวันเดียวกันที่พรรคพลังประชารัฐ (,พปชร.,) อาคารปานศรี ถนนรัชดาภิเษก มีการเปิดรับสมัครสมาชิก พรรคเป็นวันแรก บรรยากาศเป็นไปอย่างคึกคัก มีบรรดาอดีตรัฐมนตรี อดีต ส.ส. ผู้นำองค์กรประชาชน ทยอยสมัครเป็นสมาชิก โดยมีแกนนำอาทิ นายอุตตม สาวนายน รมว.อุตสาหกรรมในฐานะหัวหน้าพรรค นายสนธิรัตน์ สนธิจิรวงศ์ รมว.พาณิชย์ ในฐานะเลขาธิการพรรค และนายกอบศักดิ์ ภูตระกูล รมต. ประจำสำนักนายกรัฐมนตรี ในฐานะโฆษกพรรคนายอิทธิพล คุณปลื้ม ผอ.พรรค ให้การต้อนรับ โดยทั้ง 3 รัฐมนตรีได้ประเดิมสมัครเป็นสมาชิก 3 คนแรก ปรากฏว่าเครื่องอ่านบัตรประชาชนในระบบคอมพิวเตอร์เกิดขัดข้องเล็กน้อย จากนั้นทั้ง 3 คนได้แสดงใบสมัครสมาชิกพรรคแบบตลอดชีพต่อหน้าสื่อมวลชน,อดีต รมต.-ส.ส.-ดาราตบเท้าพรึ่บ,ผู้สื่อข่าวรายงานว่า สำหรับอดีตรัฐมนตรี และอดีต ส.ส.ที่มาสมัครเป็นสมาชิก ,พปชร., ได้แก่ นายวีรกร คำประกอบ อดีต รมต.ประจำสำนักนายกรัฐมนตรี นายทศพล เพ็งส้ม อดีต ส.ส.นนทบุรี พรรคประชาธิปัตย์ และภริยา นายยุทธนา โพธสุธน หลานชายนายประภัตร โพธสุธน เลขาธิการพรรคชาติไทยพัฒนา นายณพงศ์ นพเกตุ ผอ.นิด้าโพล นายธวัชชัย สัจจกุล อดีต ส.ส.บัญชีรายชื่อ พรรคไทยรักไทย นายเชษฐวุฒิ วัชรคุณ หรือบ๊วย นักแสดงและพิธีกร รวมถึงกลุ่มนักร้องนักดนตรีผู้พิการทางสายตาวงเอส 2 เอส นำโดยนายต่อพงศ์ เสลานนท์ นายกสมาคมคนตาบอดแห่งประเทศไทย และนายสงกานต์ อัจฉริยะทรัพย์ ทนายความชื่อดัง,อุตตม เมินผลโพล ทักษิณ,นายอุตตมให้สัมภาษณ์ว่า ถือว่าน่ายินดีที่มีผู้สนใจร่วมอุดมการณ์ มาสมัครเป็นสมาชิกกันอย่างคึกคัก ในวันแรก พรรคจะส่งผู้สมัครครบทุกเขต ไม่โฟกัสพื้นที่ใดเป็นพิเศษ และไม่ได้ตั้งเป้าว่าต้องได้เท่าไหร่ ส่วนผลโพลที่นายทักษิณ ชินวัตร อดีตนายกฯ ว่าจ้างบริษัทของสหรัฐอเมริกาทำโพลสำรวจ ระบุว่าพรรคเพื่อไทยและพรรคเครือข่ายจะได้ ส.ส.กว่า 290 ที่นั่งกังวลหรือไม่ นายอุตตมตอบว่า ไม่ได้กังวล เรามั่นใจในส่วนของเรา สำหรับการเลือกตั้งพรรคยังยึดมั่นวันที่ 24 ก.พ.62 เมื่อถามว่าชัดเจนหรือยังในการเสนอชื่อ พล.อ.ประยุทธ์ จันทร์โอชา เป็นนายกฯ นายอุตตมตอบว่า ยังไม่ได้เชิญ เมื่อถึงเวลาพรรคจะพิจารณาคนที่เหมาะสม เคยพูดแล้วว่าในช่วงเปลี่ยนผ่าน พล.อ.ประยุทธ์เหมาะสมจะนำพาประเทศ แต่สุดท้ายอยู่ที่สมาชิกพรรค,รอดู 18 พ.ย. แนวร่วมชุดใหญ่,นายสนธิรัตน์ สนธิจิรวงศ์ กล่าวว่า พรรคพร้อมแล้ว ในการเปิดรับสมัครสมาชิกทั่วประเทศ ส่วนกระแสข่าวอดีต ส.ส.จากพรรคต่างๆเตรียมทยอยเข้ามานั้น มีเข้ามาต่อเนื่อง ให้รอดูวันที่ 18 พ.ย.จะมีแนวร่วมชุดใหญ่เข้ามาทำงานกับพรรค,ด้านนายอิทธิพล คุณปลื้ม ผอ.พรรค กล่าวว่า ดูแลภาพรวมพรรค หาสมาชิกพรรค จัดตั้งสาขาพรรค และรับผิดชอบพื้นที่ภาคตะวันออก มีหลายกลุ่มสนใจ เพราะเราเปิดกว้าง ไม่เจาะจงต้องเป็นอดีต ส.ส.เท่านั้น การคัดเลือกผู้สมัครเป็นหน้าที่หัวหน้า และเลขาธิการพรรค และวันที่ 18 พ.ย. จะมีการเปิดว่าที่ผู้สมัคร ส.ส. ภาคตะวันออกบางส่วน,ผอ.นิด้าโพลพร้อมสละตำแหน่ง,นายณพงศ์ นพเกตุ ผอ.นิด้าโพล กล่าวว่า การมาสมัครเป็นสมาชิกพรรค พปชร. ไม่ขัดแย้งกับการทำหน้าที่ ผอ.นิด้าโพล หากได้ลงสมัครรับเลือกตั้ง พร้อมลาออกจากตำแหน่ง และทำงานอย่างเต็มที่ นายธวัชชัย สัจจกุล อดีต ส.ส.บัญชีรายชื่อพรรคไทยรักไทย กล่าวว่า เมื่อปี่กลองการเมืองดังขึ้นก็มีอารมณ์ร่วม เพราะชอบการแข่งขัน เมื่ออยากชกก็ต้องหาพรรค พิจารณาดูแล้วพลังประชารัฐเป็นพรรคเดียวที่เชื่อถือเป็นที่พึ่งของประชาชนได้ ไม่รังเกียจ คสช. ดีใจด้วยซ้ำที่ คสช.ยึดอำนาจ อยากให้ทำก่อนเดือน พ.ค.2557 ด้วยซ้ำ,ปชป.เปิดตัวรุ่นใหม่ นิว เด็ม,วันเดียวกัน เวลา 10.00 น. ที่พรรคประชาธิปัตย์ นายพริษฐ์ วัชรสินธุ หรือไอติม หลานชายนายอภิสิทธิ์ เวชชาชีวะ หัวหน้าพรรคประชาธิปัตย์ เปิดตัวคนรุ่นใหม่ในนามกลุ่ม New Dem ก้าวนอกกรอบ นายพริษฐ์กล่าวว่า ต้องการให้ New Dem เป็นสะพานเชื่อมคนรุ่นใหม่ทั้งในและนอกพรรค ขอบคุณผู้ใหญ่ในพรรคที่กล้าให้พวกตนแสดงความคิดเห็น เชื่อว่าปัญหาบ้านเมืองและปากท้องประชาชน ต้องการคนรุ่นใหม่มาช่วยคิดหาคำตอบเพื่อให้พรรครับไปทำเป็นนโยบายต่อไป พวกเราต้องการทำการเมืองที่สร้างสรรค์ ไม่ใช่ความขัดแย้ง จากนั้นมีการเปิดตัวคนรุ่นใหม่ในทีม New Dem อีก 20 คน พร้อมชูแนวคิดการขับเคลื่อนเป็นนโยบายพรรค เช่น นายพริษฐ์ที่ชูแนวคิดยกเลิกการเกณฑ์ทหารโดยเปลี่ยนจากการเกณฑ์มาเป็นแบบสมัครใจ 100% และต้องไม่สร้างศัตรูกับกองทัพ,ปลื้ม หนุนอี-สปอร์ตปั้นรายได้,ขณะที่นายสุรบถ หลีกภัย บุตรชายนายชวน หลีกภัย อดีตนายกฯ ชูแนวคิดการผลักดัน E-Sport ที่ทำรายได้เกือบหมื่นล้านบาทต่อปี และจะเติบโตอีกในอนาคต ส่วนนายสรรเพ็ชร บุญญามณี กล่าวว่า เสนอแนวคิด Youth League ให้คนอายุ 18-24 ปี ลงสมัครรับเลือกตั้งได้ พร้อมยกตัวอย่างนักการเมืองรุ่นใหม่ของต่างประเทศหลายคนที่ได้รับเลือกตั้งเข้าสภาฯ,ผู้สื่อข่าวรายงานว่า นอกจากนี้ยังมีการเสนอแนวคิดเรื่องลดการใช้ถุงพลาสติก E-Government ดึงข้อมูลออนไลน์มาใช้แทนเอกสารสำคัญ ใช้มือถือสแกนข้อมูลที่จำเป็น-ติดตามสถานะพัสดุ แนวคิด Universal Design สร้างตึกและสิ่งอำนวยความสะดวกให้คนพิการใช้งานได้ แนวคิดเพิ่มจำนวนจิตแพทย์รักษาผู้ป่วยโรคซึมเศร้า แนวคิดแอปพลิเคชันเรียกรถถูกกฎหมายเพื่อการแข่งขันที่เสรี-เป็นธรรม แนวคิดดึงคนรุ่นใหม่กลับบ้านเกิดมาเพิ่มคุณค่าภูมิปัญญาท้องถิ่น แนวคิดความเท่าเทียมระหว่างหญิงกับชาย ยุติความรุนแรงในสังคมและเพศทางเลือก แนวคิดส่งเสริมคราฟเบียร์ หรือสุราพื้นบ้านสร้างรายได้ให้ประเทศ สร้างอาชีพในชุมชน และแนวคิดการสมรสของบุคคล ไม่ใช่แค่เพศชายหรือหญิง ไม่ว่าเพศไหนก็แต่งงานกันได้ รวมทั้งการแก้ไขคำนำหน้านาม เป็นต้น,มาร์ค สั่งอดีต ส.ส.ประกบสอนงาน,นายอภิสิทธิ์กล่าวว่า ดีใจที่มีคนรุ่นใหม่จำนวนมากเข้ามาแสดงความคิดเห็นในที่ส่วนรวม หลายแนวคิดจะนำมาปรับใช้เป็นนโยบายพรรคโดยการทำงาน หลังจากนี้จะเป็นการจับคู่บัดดี้ระหว่างคนรุ่นใหม่ และอดีต ส.ส. เพื่อสอนงาน หรือแลกเปลี่ยนแนวความคิดซึ่งกันและกัน สำหรับกลุ่ม NEW DEM ไม่ได้มีแต่ลูกหลานนักการเมือง แต่มีตัวแทนจากหลายจังหวัดทุกภูมิภาค มีความหลากหลายทางความคิด พรรคพร้อมรับคนรุ่นใหม่ที่สนใจการเมืองมาร่วมงาน และไม่ใช่ว่าทุกคนในกลุ่มนี้จะเป็นผู้สมัครรับเลือกตั้ง บางคนยังไม่คิดลงสมัครในตอนนี้ แต่มีบางคนที่พร้อม ส่วนจุดยืนที่เคยประกาศไว้ตอนเลือกหัวหน้าพรรค ว่าหมดเวลาเกรงใจใครนั้น วางเป้าหมายไว้ว่าต้องทำให้ประเทศและคนไทย หลุดพ้นจากปัญหาเศรษฐกิจการเมืองที่ติดหล่ม มุ่งที่ความสำเร็จ,เลือกตั้งเลื่อน กกต.-คสช.รับเละ,นายอภิสิทธิ์กล่าวเพิ่มเติมถึงการกำหนดวันเลือกตั้งว่า เป็นอำนาจ กกต. ที่ผ่านมาทราบตารางเวลาล่วงหน้า แต่มีปัญหาที่คำสั่ง คสช.ทำให้สะดุด และ คสช.ยังยืนยันวันเลือกตั้งคือ 24 ก.พ.62 หากเลื่อนไปอีกจะกระทบกับความเชื่อมั่น ดังนั้น คสช.จึงมีหน้าที่ทำงานร่วมกับ กกต.ให้เกิดความชัดเจนว่าตารางเวลาที่ประกาศไว้เดินหน้าต่อไปได้ หากอ้างว่าพรรคการเมืองไม่พร้อม ต้องดูว่าพรรคใดไม่พร้อม ทุกครั้งที่จะมีการเลือกตั้งจะมีพรรคเกิดใหม่ ที่อาจส่งผู้สมัครไม่ทันหรือไม่พร้อม และความไม่พร้อมของพรรคเกิดจาก คสช.หรือไม่ เพราะหากปล่อยให้เป็นตามปกติก็ไม่มีปัญหา ขอเรียกร้องให้ กกต.ชี้แจงต่อสาธารณะให้ชัดเจน ว่าอะไรที่เป็นปัญหาอุปสรรคในการจัดการเลือกตั้ง และหากต้องเลื่อนจริง ทั้ง กกต.และ คสช.ถือเป็นความรับผิดชอบร่วมกัน,มั่นใจไม่ซ้ำรอยเหตุ 10 มกราฯ,หัวหน้าพรรคประชาธิปัตย์กล่าวต่อว่า ส่วนการลาออกของอดีต ส.ส.ภาคตะวันออก 3 คน เราเคารพการตัดสินใจของทุกคน เมื่อมีคนออกก็มีคนเข้า ได้เตรียมผู้สมัครใหม่ไว้แล้ว มั่นใจว่ามีคุณภาพ จึงไม่หนักใจ อยากให้มองว่าการย้ายพรรค ถือเป็นเรื่องปกติ และมั่นใจว่ากลุ่มเพื่อนหมอวรงค์ ยังช่วยทำงานในพรรคต่อไป เชื่อว่าไม่มีเหตุการณ์เหมือน 10 มกราคม 2531 เพราะทุกคนยืนยันว่ายังอยู่กับพรรค,สั่งอดีต ส.ส.ปูพรมฟื้นฐานสมาชิก,ด้านนายธนา ชีรวินิจ โฆษกพรรคประชาธิปัตย์ แถลงผลการประชุมกรรมการบริหารพรรคชุดใหม่นัดแรกว่า ที่ประชุมมีมติให้อดีต ส.ส.ลงพื้นที่พบสมาชิก 2.5 ล้านคน ที่ถูกคำสั่งหัวหน้า คสช.ที่ 13/61 ล้างฐานสมาชิกไป เพื่อเชิญชวนให้กลับมาเป็นสมาชิกพรรคอย่างสมบูรณ์อีกครั้ง พร้อมกับเร่งจัดตั้งสาขาพรรคให้ครบทั้ง 4 ภาค คือ ภาคเหนือ ที่ จ.พิษณุโลก ภาคใต้ ที่ จ.นครศรีธรรมราช และสงขลา ภาคกลาง ที่ จ.ประจวบคีรีขันธ์ และระยอง ภาคอีสาน ที่ จ.อุบลราชธานี และอำนาจเจริญ รวมถึงเตรียมการเลือกตัวแทนประจำจังหวัด 34 แห่ง เพื่อรองรับการส่งผู้สมัครลงรับเลือกตั้งที่จะเกิดขึ้น นายอภิสิทธิ์มอบหมายงานให้ 8 รองหัวหน้าพรรคตามภารกิจ ดังนี้ นายกรณ์ จาติกวณิช รับผิดชอบงานนโยบายทั้งหมด นายจุรินทร์ ลักษณวิศิษฎ์ ดูแลเรื่องการเมือง นายอลงกรณ์ พลบุตร ดูแลบางพื้นที่และยุทธศาสตร์กับการปฏิรูปพรรค นายชินวรณ์ บุณยเกียรติ ดูแลสาขาและประสานงาน กกต. นายนิพนธ์ บุญญามณี ดูแลสมาชิกพรรคและท้องถิ่น นายอัศวิน วิภูศิริ ดูแลภาคเหนือประสานกับนางศิริวรรณ ปราศจากศัตรู รองหัวหน้าพรรคภาคเหนือ นายอิสสระ สมชัย ร่วมดูแลพื้นที่ภาคอีสานกับนายวิฑูรย์ นามบุตร รองหัวหน้าพรรคภาคอีสาน,วรชัย เชียร์ กกต.กล้ายืนหยัด,ขณะที่นายวรชัย เหมะ อดีต ส.ส.สมุทรปราการ พรรคเพื่อไทย กล่าวว่า คำพูดของเลขาธิการ กกต. ที่ระบุว่า ยังไม่ได้หารือเรื่องกำหนดวันเลือกตั้งกับ คสช.นั้น เห็นว่ามีอะไรแปลกๆ กกต.ควรมีบทบาทกำหนดวันเลือกตั้ง คสช.และรัฐบาล อย่าเข้าไปก้าวก่าย กกต. ส่วน กกต.เองต้องสู้ ต้องยึดมั่น ในหลักการ ขอให้กำลังใจ กกต.ยืนหยัดจัดการเลือกตั้งวันที่ 24 ก.พ.2562 อย่างไรก็ตาม จากกระแสข่าวผลโพลที่ระบุว่า พรรคเพื่อไทยและพรรคฝ่ายประชาธิปไตยจะได้ ส.ส. 290 ที่นั่ง ทำให้เห็นว่าพรรคเครือข่ายที่สนับสนุน พล.อ.ประยุทธ์ จันทร์โอชา เป็นนายกฯต่อ จึงอยากเลื่อนการเลือกตั้งออกไปใช่หรือไม่ หากมีการล้มการเลือกตั้งจริง พล.อ.ประยุทธ์จะเป็นคนล้มละลายทางเครดิต ความเชื่อมั่นไม่เหลือ แล้วจะเห็นว่านรกมีจริง ประชาชนจะลุกขึ้นมาทวงสัญญาทวงอำนาจคืน,จี้ บิ๊กตู่ รักษาสัจจะอย่าบิดพลิ้ว,นางลดาวัลลิ์ วงศ์ศรีวงศ์ โฆษกพรรคเพื่อไทย กล่าวว่า เมื่อ พล.อ.ประยุทธ์ไปรับปากกับประชาคมโลกแล้วถือเป็นคำมั่นสัญญาที่ต้องยึดถือ ไม่ควรบิดพลิ้ว ไม่เช่นนั้นคนที่เสียหายคือตัว พล.อ.ประยุทธ์เอง เพราะเลื่อนเลือกตั้งมาแล้วหลายครั้ง จะไม่เหลือ เครดิตในสายตาชาวโลกและคนไทยทั้งประเทศ ถูกมองว่าไม่รักษาคำพูด ไม่มีสัจจะ ส่วน กกต.มีหน้าที่ต้องสร้างความมั่นใจว่าการเลือกตั้งจะเกิดขึ้นในวันดังกล่าว ไม่ใช่เป็นฝ่ายแสดงความไม่ชัดเจนเสียเอง และไม่ควรนำประเด็นความไม่พร้อมของพรรค การเมืองบางพรรคมาเป็นเหตุผลของการเลื่อนเลือกตั้ง กกต.ต้องทำหน้าที่เป็นกลางในฐานะองค์กรอิสระ ควรคำนึงถึงความต้องการของคนส่วนใหญ่,ทักษิณ–ปู โฉบสิงคโปร์จัดทัพ,ผู้สื่อข่าวรายงานว่า ช่วงสุดสัปดาห์ที่จะถึงนี้ นายทักษิณและ น.ส.ยิ่งลักษณ์ ชินวัตร อดีตนายกฯ เตรียมเดินทางมาที่ประเทศสิงคโปร์ คาดว่าจะมีแกนนำและสมาชิกพรรคเพื่อไทยที่อยู่ระหว่างตัดสินใจจะย้ายไปร่วมงานกับพรรคไทยรักษาชาติ (ทษช.) หรือไม่ และกลุ่มที่ยังจัดเขตเลือกตั้งไม่ลงตัว เดินทางไปหารือเพื่อให้ได้ความชัดเจน เนื่องจากสิ่งที่พรรคเพื่อไทยและพรรคเครือข่ายกำลังคิดหนักอยู่ตอนนี้คือ การเกลี่ยผู้สมัคร ส.ส. ว่าใคร ควรอยู่พรรคไหน ลงสมัคร ส.ส.แบบไหน เพื่อให้ได้เก้าอี้ ส.ส.มากที่สุด,เสริมศักดิ์—เสี่ยแดง โผซบ ทษช.,ผู้สื่อข่าวรายงานว่า วันที่ 14 พ.ย.นี้ พรรคไทยรักษาชาติ (ทษช.) เตรียมเปิดตัวสมาชิกใหม่เพิ่มเติม อาทิ นายพิชัย นริพทะพันธุ์ อดีต รมว.พลังงาน นายเสริมศักดิ์ พงษ์พานิช อดีต รมช.มหาดไทย น.ส.ขัตติยา สวัสดิผล นายนิติ เนื่องจำนงค์ อาจารย์นิติศาสตร์ มหาวิทยาลัยศรีปทุม นายพิชัยเปิดเผยว่า เหตุที่ไปสมัครเป็นสมาชิกพรรค ทษช. เพราะต้องการเข้าไปช่วยขับเคลื่อนงานด้านเศรษฐกิจ ให้สอดคล้องกับการเปลี่ยนแปลงของโลก เป็นพรรคใหม่เริ่มต้นอะไรใหม่ๆได้ไม่ยาก เพราะไม่ติดกรอบความคิดเดิม ขณะที่ น.ส.ขัตติยากล่าวว่า การตัดสินใจร่วมพรรค ทษช.ถือเป็นเรื่องยาก เพราะอยู่กับพรรคเพื่อไทยมานาน ได้รับโอกาสเข้าสู่การเมืองจากพรรคเพื่อไทย แต่เมื่อมีพรรคใหม่เกิดขึ้นและมีอุดมการณ์ใกล้เคียงกัน เห็นว่าเป็นพรรคของคนรุ่นใหม่ตรงกับความต้องการจึงตัดสินใจเข้าร่วม,สุณีย์ เปิดสาขาสองที่อยุธยา,วันเดียวกัน ที่บ้านเลขที่ 66/1 หมู่ 8 ต.บ้านป้อม อ.พระนครศรีอยุธยา จ.พระนครศรีอยุธยา น.ส.สุณีย์ เหลืองวิจิตร รองหัวหน้าพรรคไทยรักษาชาติ (ทษช.) พร้อมคณะกรรมการบริหารพรรค เดินทางไปเปิดสาขาพรรค และประชุมเลือกตั้งประธานสาขาพรรคและกรรมการสาขาพรรค มีผู้เข้าร่วมจำนวนมาก น.ส.สุณีย์กล่าวว่า สาขาพรรค จ.พระนครศรีอยุธยา นับเป็นลำดับที่ 2 ของพรรค ขณะนี้มีผู้มาสมัครเป็นสมาชิกพรรค และแสดงความจำนงจะลงสมัคร ส.ส.แล้ว,นปช.ดิ้นหาทางกลับมาเป็น ส.ส.,นายก่อแก้ว พิกุลทอง แกนนำ นปช. และอดีต ส.ส.บัญชีรายชื่อ พรรคเพื่อไทย กล่าวว่า เมื่อวันที่ 12 พ.ย. มีการหารือร่วมกันของคนในซีก นปช. เช่น นายณัฐวุฒิ ใสยเกื้อ ถึงอนาคตของกลุ่มแต่ยังไม่ได้ข้อสรุป ที่ผ่านมาอยู่กับพรรคเพื่อไทยก็สบายใจดี ทำงานด้วยกันมานานราบรื่น แต่ถ้าย้ายไปพรรคอื่นอาจมีโอกาสเป็น ส.ส.ง่ายขึ้น ทั้งหมดจะได้ข้อสรุปในสัปดาห์นี้ ที่ยังไม่ตัดสินใจเพราะกำลังประเมินภาพรวมอยู่ เรื่องนี้เราต้องการทำให้เป็นเอกภาพ เพราะต่อสู้ทางการเมืองด้วยกันมา อยู่ก็อยู่ด้วยกันถ้าไปก็ไปด้วยกัน,ผู้สื่อข่าวรายงานว่า กลุ่มอดีต ส.ส.สาย นปช. มีการหารือถึงเรื่องอนาคตทางการเมืองของกลุ่ม เพราะส่วนใหญ่เป็น ส.ส.บัญชีรายชื่อ เช่น นายณัฐวุฒิ ใสยเกื้อ นพ.เชิดชัย ตันติศิรินทร์ นายวิภูแถลง พัฒนภูมิไท นายชินวัฒน์ หาบุญพาด นพ.เหวง โตจิราการ นายพายัพ ปั้นเกตุ นายธนิก มาศรีพิทักษ์ นายก่อแก้ว พิกุลทอง หากยังอยู่กับเพื่อไทยต่อไป แล้วพรรคจัดอันดับไม่ได้อยู่ในอันดับต้นๆ มีโอกาสสูงจะไม่ได้กลับมาเป็น ส.ส. ทำให้หลายคนเตรียมหาทางออก เช่น นายธนิก แกนนำ นปช.ขอนแก่น ก็ขอพรรคลงสมัคร ส.ส.เขต ขอนแก่น รวมถึงนายพายัพ ปั้นเกตุ ที่จะกลับมาลง ส.ส.เขต จ.สิงห์บุรี แต่ทางพรรคยังไม่มีคำตอบให้ เพราะต้องรอให้ทุกอย่างนิ่งก่อน,ธนาธร นำอนาคตใหม่บุกสีลม,ช่วงสายที่สถานีรถไฟฟ้าใต้ดิน สีลม นายธนาธร จึงรุ่งเรืองกิจ หัวหน้า,พรรคอนาคตใหม่, พร้อมแกนนำพรรค ร่วมทำกิจกรรม กรุงเทพขยับ ครั้งที่ 3 เพื่อพบปะพูดคุยปัญหาทางเศรษฐกิจกับชีวิตมนุษย์เงินเดือน บรรยากาศเป็นไปอย่างคึกคักได้รับการตอบรับจากประชาชน ที่ร่วมทักทาย ถ่ายภาพร่วมกับนายธนาธรและแกนนำพรรค ตั้งแต่ต้นทางจนถึงปลายทางที่บริเวณแยกนนทรีย์ นายธนาธรให้สัมภาษณ์ว่า ขอเรียกร้องไปยังภาคประชาสังคม และพรรค การเมือง ร่วมกันกดดัน คสช.ต่อเนื่อง เพื่อให้มีการเลือกตั้งในวันที่ 24 ก.พ.62 ขณะนี้พรรคการเมืองและประชาชน พร้อมเลือกตั้งเพื่อก้าวคืนสู่ระบอบประชาธิปไตย และขอเรียกร้องให้ คสช.ปลดล็อกให้ทำกิจกรรม แสดงความคิดเห็นทางการเมือง หากเลื่อนการเลือกตั้งออกไปพรรคอนาคตใหม่จะได้รับอานิสงส์ มีเวลาจัดการในองค์กรให้เข้มแข็งขึ้น แต่เราไม่ขอรับไว้ เพราะยิ่งเลือกตั้งเร็วจะยิ่งดีกับประเทศมากกว่า,หนูนา ตั้งทีมโฆษก ชทพ.ใหม่,ที่พรรคชาติไทยพัฒนา นายนิกร จำนง ผอ.พรรคชาติไทยพัฒนา กล่าวว่า น.ส.กัญจนา ศิลปอาชา หัวหน้าพรรคชาติไทยพัฒนา ลงนามแต่งตั้งทีมโฆษกพรรคชาติไทยพัฒนา จำนวน 3 คน คือ นายยุทธพล อังกินันทน์ เป็นโฆษกพรรค นายภักดีหาญส์ หิมะทองคำ และ น.ส.ทัศลักษณ์ ปัตตพงศ์ภัช เป็นรองโฆษก และเตรียมจัดตั้งเปิดตัวสาขาพรรค 2 แห่ง คือ สาขาพรรคภาคกลางที่ จ.สุพรรณบุรี และสาขาภาคเหนือที่ จ.เพชรบูรณ์ ส่วนข้อถกเถียงเรื่องวันเลือกตั้ง ยังเชื่อมั่นว่าจะเกิดขึ้นในวันที่ 24 ก.พ.2562 เพราะทั้งนายวิษณุ และ พล.อ.ประวิตร ยืนยันแล้วว่าไม่เลื่อนวันเลือกตั้ง ส่วนความไม่พร้อมของพรรคการเมือง มองว่าไม่ใช่เงื่อนไขที่จะทำให้การเลือกตั้งผิดไปจากเดิม หากเลื่อนเลือกตั้งออกไปเชื่อว่าจะกลายเป็นปมที่ย้อนมายัง คสช. ทำให้ถูกโจมตีจากสังคม,เสรีพิศุทธ์ ฟุ้งพร้อมชิงเก้าอี้นายกฯ,ขณะที่ พล.ต.อ.เสรีพิศุทธ์ เตมียาเวส หัวหน้าพรรคเสรีรวมไทย นำคณะกรรมการบริหารพรรค เปิดที่ทำการพรรคเสรีรวมไทย ถนนรถไฟ 1 เขตเทศบาลเมืองบัวใหญ่ อ.บัวใหญ่ จ.นครราชสีมา มีนายวัชรา ณ วังขนาย เลขาธิการพรรค ทายาทโรงงานน้ำตาลราชสีมาวังขนาย นพ.ประสงค์ บูรณ์พงศ์ ร่วมต้อนรับ มีการเปิดรับสมัครสมาชิกพรรค พล.ต.อ.เสรีพิศุทธ์กล่าวว่า พรรคตั้งเป้าว่าถ้าได้คะแนน เสียงจากทั่วประเทศ 10 ล้านเสียง ตนก็พร้อมเป็นนายกรัฐมนตรีได้เช่นกัน เพื่อช่วยเหลือประชาชนที่มีรายได้น้อย ให้ดำรงชีวิตที่ดีขึ้น ราคาพืชผลผลิตการเกษตรต้องมีราคาสูง,กกต.ผนึกฝ่ายมั่นคงเฝ้าระวังเหตุ,ที่สำนักงานตำรวจแห่งชาติ พ.ต.อ.จรุงวิทย์ ภุมมา เลขาธิการคณะกรรมการการเลือกตั้ง (กกต.) นำคณะเข้าหารือกับ พล.ต.ท.ณัฐธร เพราะสุนทร ผู้ช่วย ผบ.ตร. และฝ่ายความมั่นคง เตรียมความพร้อมการจัดเลือกตั้ง ต่อมา พ.ต.อ.จรุงวิทย์ให้สัมภาษณ์ว่า กกต.พร้อมจัดการเลือกตั้งตั้งแต่วันที่ 24 ก.พ. จนถึง 9 พ.ค.2562 อยู่ในห้วงเวลาที่กฎหมายการเลือกตั้ง ส.ส.มีผลบังคับใช้ ส่วนวันเลือกตั้งจะเลื่อนจากวันที่ 24 ก.พ.หรือไม่ ขึ้นอยู่กับ กกต.ทั้ง 5 คน มีการประสานขอความร่วมมือสำนักงานตำรวจแห่งชาติ ตำรวจสันติบาล และทหาร ให้เตรียมความพร้อมจัดการเลือกตั้ง พร้อมทั้งหาข่าวกลุ่มคนที่ไม่ต้องการให้เกิดการเลือกตั้ง และกลุ่มที่ต้องการให้เกิดความไม่สงบ กกต.เก็บข้อมูลกลุ่มต่างๆที่เคลื่อนไหวอยู่แล้ว,ประชาชาติเหน็บไทยนิยมกลวง,อีกเรื่อง นายสุพจน์ อาวาส รองโฆษกพรรคประชาชาติ กล่าวถึงโครงการไทยนิยมยั่งยืนว่า โครงการดังกล่าวใช้งบประมาณ 1 แสนล้านบาท แม้มีกิจกรรมหลายอย่าง แต่ขาดการขับเคลื่อนและติดตามประเมินผล ขาดกลุ่มเป้าหมาย ขาดทักษะ กลายเป็นสร้างภาระงบประมาณ ไม่ได้ใช้งบฯยึดโยงผู้มีรายได้น้อยอย่างแท้จริง กลายเป็นการใช้สอยเงินส่วนนี้เข้ากระเป๋านายทุนใหญ่ อีกทั้งองค์กรของรัฐและรัฐวิสาหกิจที่เกี่ยวกับเศรษฐกิจฐานราก ไม่ว่าจะข้าว อ้อย ยาง มัน ข้าวโพด เป็นกลไกที่กลวง เพราะกรรมการส่วนใหญ่มีแต่ข้าราชการ กับเกษตรกร ที่ไม่รู้ความต้องการของตลาดที่แท้จริง และการขับเคลื่อนตลอดระยะที่ผ่านมาชัดเจนว่าหวังผลทางการเมือง สร้างความนิยมชมชอบให้กับรัฐบาล หลังมีรัฐมนตรีในรัฐบาลไปร่วมงานกับพรรคการเมือง,ศรีสุวรรณ ยื่นขวางขยายเวลา,ที่สำนักงานคณะกรรมการป้องกันและปราบปราม การทุจริตแห่งชาติ (ป.ป.ช.) นายศรีสุวรรณ จรรยา นายกสมาคมองค์การพิทักษ์รัฐธรรมนูญไทย ยื่นหนังสือถึง ป.ป.ช. คัดค้านการขยายระยะเวลาการยื่นแสดงบัญชีทรัพย์สินของกรรมการสภามหาวิทยาลัย และตำแหน่งอื่นๆ ตามประกาศ ป.ป.ช. นายศรีสุวรรณกล่าวว่า ขอให้ ป.ป.ช.อย่ารับลูกกรณีมหาวิทยาลัยต่างๆขอยกเว้นยื่นบัญชีทรัพย์สิน อาจเข้าข่ายละเว้นการปฏิบัติหน้าที่ สมาคมองค์การพิทักษ์รัฐธรรมนูญไทยจะไม่ยอม รวมถึงคนไทยคงไม่ยอมเห็นการลูบหน้า ปะจมูก ถ้า ป.ป.ช.เอื้อประโยชน์ให้บุคคลเหล่านั้น จะฟ้องต่อศาลให้ระงับการกระทำของ ป.ป.ช. ดังนั้นกรรมการสภามหาวิทยาลัยไม่ควรหาเหตุผลใช้ช่องว่างยกเว้นไม่แสดงบัญชีทรัพย์สิน แม้จะขยายระยะเวลาได้ 60 วัน แต่ทำให้สังคมครหาได้ว่า เป็นการเฉไฉหลีกเลี่ยงแสดงบัญชีทรัพย์สิน,ป.ป.ช.ทุบโต๊ะยืดไปอีกสองเดือน,นายวรวิทย์ สุขบุญ เลขาธิการ ป.ป.ช. แถลงว่า ที่ประชุม ป.ป.ช.ได้พิจารณาประกาศ ป.ป.ช. ที่กำหนดตำแหน่งผู้บริหารระดับสูงที่มีหน้าที่ต้องยื่นบัญชีทรัพย์สินต่อ ป.ป.ช. ยังคงเห็นว่าตำแหน่งนายกสภามหาวิทยาลัย และกรรมการสภามหาวิทยาลัย ยังเป็นตำแหน่งที่มีหน้าที่ยื่นบัญชีทรัพย์สินต่อ ป.ป.ช. แต่เนื่องจากเป็นตำแหน่งใหม่ที่ต้องยื่นบัญชีทรัพย์สิน หากจะให้ประกาศ ป.ป.ช.มีผลใช้บังคับทันทีกับผู้ดำรงตำแหน่งดังกล่าว จะกระทบต่อการบริหารงานในมหาวิทยาลัย จึงมีมติให้ขยายเวลาการบังคับใช้เฉพาะในส่วนตำแหน่งนายกสภามหาวิทยาลัย กรรมการสภามหาวิทยาลัยเฉพาะมหาวิทยาลัยในกำกับของรัฐ รวมถึงตำแหน่งประธานสภาสถาบัน รองประธานสภาสถาบัน และกรรมการสภาสถาบันพระปกเกล้า ออกไปอีก 60 วัน นับแต่วันที่ 2 ธ.ค.2561 ให้มีผลใช้บังคับในวันที่ 31 ม.ค.2562 ส่วนตำแหน่งอื่นตามประกาศ ป.ป.ช.ยังมีผลบังคับใช้ในวันที่ 2 ธ.ค.นี้เช่นเดิม,หวั่นเกิดผลกระทบบริหารงาน,นายวรวิทย์กล่าวว่า การใช้หลักเกณฑ์ขยายเวลาเฉพาะตำแหน่งกรรมการสภามหาวิทยาลัยและกรรมการสภาสถาบันพระปกเกล้านั้น เนื่องจากเดิมตำแหน่งที่ประกาศส่วนใหญ่เป็นตำแหน่งที่ต้องยื่นบัญชีทรัพย์สินอยู่แล้ว ส่วนตำแหน่งกรรมการสภามหาวิทยาลัย และกรรมการสภาสถาบันพระปกเกล้า เป็นตำแหน่งใหม่ กรรมการแต่ละคนอาจไม่คุ้นเคย ต้องใช้เวลา หากมีกรรมการคนหนึ่งคนใดลาออก การสรรหาคนมาทดแทนต้องใช้ระยะเวลา หากบังคับใช้กฎหมายทันทีอาจมีผลกระทบต่อการบริหารงาน หลังจากนี้ ป.ป.ช.จะรวบรวมความเห็นของบุคลากรทางการศึกษาและทุกภาคส่วน เพื่อนำไปพิจารณารายละเอียดต่อไป,ธ.ค.ได้ฤกษ์สอบคดีนาฬิกาหรู,นายวรวิทย์กล่าวว่า ส่วนความคืบหน้าตรวจสอบการครอบครองนาฬิกาหรูของ พล.อ.ประวิตร วงษ์สุวรรณ รองนายกฯ และ รมว.กลาโหม หลังได้รับข้อมูลจากบริษัทผู้ผลิตนาฬิกาแล้ว ได้สั่งเจ้าหน้าที่รีบสรุปรายงาน คาดใช้เวลารวบรวมเสร็จภายในเดือน พ.ย.2561 และเสนอเข้าสู่ที่ประชุม ป.ป.ช. ได้ช่วงเดือน ธ.ค.นี้,วอนสภามหาลัยอย่าเพิ่งลาออก,นพ.อุดม คชินทร รมช.ศึกษาธิการ กล่าวถึงกรณีนายก และกรรมการสภามหาวิทยาลัย เตรียมลาออกจากตำแหน่งว่า ขณะนี้พยายามส่งข่าวไปยังนายก และกรรมการสภามหาวิทยาลัยทุกแห่งว่าอย่าเพิ่งลาออก รัฐบาลพยายามหาทางออกให้ได้ โดยนายวิษณุ เครืองาม รองนายกฯ และ ป.ป.ช. จะหาทางออกกันก่อน เช่น ต้องแก้ พ.ร.บ. ป.ป.ช.ใหม่หรือไม่ ต้องใช้เวลา บางคนเสนอใช้มาตรา 44 ถ้าจะแก้ต้องแก้ยกกระบิรวมกลุ่มอื่น อย่างองค์การมหาชนไม่ให้ก็จะเป็นประเด็นอีก ดังนั้น ขอให้ใจเย็นๆ ตอนนี้อย่าเพิ่งลาออก ถ้าลาออกกันเยอะจะเกิดสุญญากาศ องค์ประชุมไม่ครบ จะลำบาก เพราะสภามหาวิทยาลัยต้องอนุมัติหลักสูตร หรือตำแหน่งทางวิชาการ ที่ต้องพิจารณากันทุกเดือน ทำให้มีผลกระทบแน่นอน,ควรยึดหน้าที่ไม่ใช่ดูตำแหน่ง,เมื่อถามว่า ช่วงเวลา 60 วันที่ยืดออกไป หากนายกฯและกรรมการสภามหาวิทยาลัยยืนยันจะลาออก พอมีเวลาหาคนใหม่มาทดแทนหรือไม่ นพ.อุดมตอบว่า ไม่ทันอยู่ดี เพราะถ้าไม่พอใจสิ่งที่เราปรับปรุงก็คงลาออกช่วงท้ายๆใกล้ถึง 60 วัน แต่กระบวนการสรรหาใหม่เร็วสุดต้องใช้เวลา 2 เดือน ขอว่าอย่าเพิ่งลาออก ตอนที่ ป.ป.ช.ทำประกาศ ไม่ได้มาปรึกษากับกระทรวงศึกษาธิการ เพราะ ป.ป.ช.ต้องทำกฎหมายลูก ป.ป.ช. โดยเขียนไว้กว้างๆ ว่าต้องเป็นผู้บริหารระดับสูง ส่วนเป็นใครบ้าง ป.ป.ช.เป็นผู้ตีความ การเทียบตำแหน่งไม่ใช่สิ่งที่ถูกต้องทีเดียว ต้องเอาอำนาจหน้าที่เป็นหลัก สภามหาวิทยาลัยอนุมัติแต่หลักสูตรและตำแหน่งต่างๆ ไม่มีสิทธิ์อนุมัติงบประมาณ ไม่มีอำนาจหน้าที่เกี่ยวกับเรื่องเงิน แต่พอ ป.ป.ช.เทียบเอาตำแหน่งเป็นหลักจึงเกิดผลกระทบ เป็นความปั่นป่วนวุ่นวาย,มมร.ลุ้นผลถก วิษณุ–ป.ป.ง.,พระพรหมมุนี (สุชิน อคฺคชิโน) ผู้ช่วยเจ้าอาวาสวัดราชบพิธสถิตมหาสีมาราม กรรมการสภามหาเถรสมาคม (มส.) เลขานุการสมเด็จพระสังฆราช ในฐานะอุปนายกสภามหาวิทยาลัยมหามกุฏราชวิทยาลัย (มมร.) กล่าวว่า ตามที่ ป.ป.ช.ระบุว่าสมเด็จพระสังฆราช จะได้รับการยกเว้นไม่ต้องยื่นบัญชีทรัพย์สิน เพราะเป็นตำแหน่งที่ได้รับการโปรดเกล้าฯแต่งตั้งขึ้นมานั้น พระเถระชั้นผู้ใหญ่ที่ดำรงตำแหน่งในสภามหาวิทยาลัยทุกรูป ล้วนมีสมณศักดิ์ได้รับการโปรดเกล้าฯ แต่งตั้งเช่นกัน ดังนั้นต้องรอดูผลการหาทางออกก่อนว่าจะเป็นอย่างไร,นายเสถียร วิพรมหา นายกสมาคมนักวิชาการเพื่อพระพุทธศาสนา (สนพ.) กล่าวว่า แนวทางของป.ป.ช.สนพ.มองว่ายังคลุมเครือ เพราะพระเถระชั้นผู้ใหญ่ก็ได้รับการโปรดเกล้าฯแต่งตั้งเช่นกัน สนพ.เป็นห่วงว่าหากพระเถระชั้นผู้ใหญ่ที่ท่านเสียสละเวลาเข้ามาทำงานเป็นกรรมการสภามหาวิทยาลัย เกิดความไม่สบายใจ แล้วพากันลาออก การบริหารในมหาวิทยาลัยสงฆ์จะเกิดสุญญากาศแน่นอน,บิ๊กตู่ ปลุกพลังอาเซียนเดินหน้า,เมื่อเวลา 07.30 น. ที่ท่าอากาศยานทหาร 2 กองบิน 6 (บน.6) พล.อ.ประยุทธ์ จันทร์โอชา นายกรัฐมนตรีและหัวหน้า คสช. นำคณะเดินทางเยือนสาธารณรัฐสิงคโปร์ เพื่อเข้าร่วมการประชุมสุดยอดอาเซียนครั้งที่ 33 โดยไปถึงท่าอากาศยานซางงีเวลา 11.00 น. (ตามเวลาท้องถิ่นเร็วกว่าไทย 1 ชั่วโมง) มีนายซัม ถัน รัฐมนตรีอาวุโสแห่งรัฐผู้แทนรัฐบาลสิงคโปร์ให้การต้อนรับ จากนั้นเดินทางไปที่ศูนย์นิทรรศการและการประชุมมารีนา เบย์ แซนดส์ เพื่อร่วมแสดงวิสัยทัศน์ในการประชุมสุดยอดธุรกิจและการลงทุนอาเซียนหัวข้อ ธุรกิจและการลงทุนในประเทศไทยและอาเซียน นายกฯกล่าวว่า อาเซียนเป็นภูมิภาคที่เหมาะสมสำหรับธุรกิจหรือการลงทุนมากที่สุดในโลก ตัวเลขการค้าการลงทุนเพิ่มสูงขึ้นต่อเนื่องทุกปี สะท้อนความเชื่อมั่นของนักลงทุนทั้งภายในและภายนอก,เชื่อมโยงภูมิภาคเป็นหนึ่งเดียว,พล.อ.ประยุทธ์กล่าวว่า สำหรับไทยได้ปฏิรูป 3 ด้านหลัก คือการปฏิรูปกฎหมาย อำนวยความสะดวกการดำเนินธุรกิจ ผลักดันประเทศด้วยนวัตกรรมดิจิทัล และการพัฒนาโครงสร้างพื้นฐานและโลจิสติกส์ ขอเชิญชวนเข้าร่วมลงทุนในโครงการต่างๆ โดยเฉพาะในพื้นที่อีอีซี การที่ไทยได้ดำรงตำแหน่งประธานอาเซียนปี 2019 ขอให้คำมั่นว่าสานต่อการเชื่อมโยงระหว่างอาเซียน เพื่อเสริมสร้างความเข้มแข็งให้ธุรกิจและการลงทุนของภูมิภาคให้เป็นเป้าหมายที่โดดเด่นสำหรับนักธุรกิจและนักลงทุนทั่วโลก ขอเชิญชวนภาครัฐและเอกชน มาร่วมประสานจุดแข็งและศักยภาพมุ่งสู่อาเซียนที่เป็นหนึ่งเดียว ก้าวเดินไปข้างหน้าด้วยกันอย่างเข้มแข็ง ยั่งยืน และครอบคลุม ขับเคลื่อนการเติบโตอย่างยั่งยืนของเศรษฐกิจโลกโดยมีประชาชนเป็นศูนย์กลาง ไม่ทิ้งใครไว้ข้างหลัง,จากนั้นเวลา 17.30 น. นายกฯได้เข้าร่วมพิธีเปิดการประชุมสุดยอดอาเซียนครั้งที่ 33 อย่างเป็นทางการ และร่วมประชุมสุดยอดอาเซียนครั้งที่ 33 แบบเต็มคณะ ก่อนการหารือระหว่างอาหารค่ำที่นายลี เซียน ลุง นายกรัฐมนตรีสิงคโปร์เป็นเจ้าภาพ เพื่อเป็นเกียรติแก่ผู้นำอาเซียน
บิ๊กป้อม-วิษณุ ประสานเสียง ย้ำหัวตะปูเลือกตั้งยังเป็น 24 ก.พ.62 โบ้ยสื่อพูดเองเออเอง อ้างเป็นเรื่อง กกต. คสช.ไม่เกี่ยว  
วันเลือกตั้ง,ประวิตร วงษ์สุวรรณ,วิษณุ เครืองาม,กกต.,ข่าวหน้า1,เลือกตั้ง